Edukiak

# Joera-marrak

Joera-marrak 2D motako edozein grafikora gehitu daitezke, tarta- eta kotizazio-diagrametara ezik.

Komando hau erabiltzeko...

Aukeratu Txertatu - Joera-marra (Diagramak)

Marra edo Zutabea bezalako kategoriak erabiltzen dituen diagrama mota bati joera-marra bat txertatzen badiozu, orduan 1, 2, 3 … zenbakiak X balio gisa erabiltzen dira joera-marra kalkulatzeko. Diagrama horietarako, egokiagoa izan daiteke 'XY diagrama' motakoa.

1. Datu-serie bateko joera-marra bat txertatzeko, egin klik bikoitza diagraman, editatzeko moduan sartzeko, eta hautatu joera-marra sortuko zaion datu-seriea.

2. Aukeratu Txertatu - Joera-marra edo egin eskuineko klik datu-seriean laster-menua irekitzeko, eta aukeratu Txertatu joera-marra.

3. Batezbesteko balio-marrak batezbesteko balioa erakusten duten joera-marra bereziak dira. Erabili Txertatu - Batezbesteko balio-marrak datu-serietan batezbesteko balio-marrak txertatzeko.

4. Joera-marra bat edo batez besteko balioko marra bat ezabatzeko, egin klik marraren gainean, eta, ondoren, sakatu Del tekla.

Txertatu - Joera-marra eskuragarri egon dadin, diagramak edizio moduan egon behar du. Grisez agertuko da diagrama edizio moduan badago baina datu-serierik hautatu ez bada.

Joera-marrak hari dagokion datu-seriearen kolore bera du. Marra-propietateak aldatzeko, hautatu joera-marra eta aukeratu Formatua - Formatu-hautapena - Marra.

Joera-marra bat erakutsiko da automatikoki legendan. Bere izena joera-marraren aukeretan definitu daiteke.

## Joera-marraren ekuazioa eta mugatze-koefizientea

Diagrama edizio moduan dagoenean, LibreOffice aplikazioak joera-marraren ekuazioa eta R2 mugatze-koefizientea ematen ditu, horiek erakusten ez badira ere: egin klik joera-marraren gainean, egoera-barran informazioa ikusteko.

Joera-marraren ekuazioa erakusteko, hautatu joera-marra diagraman, egin eskuineko klik laster-menua irekitzeko, eta hautatu Txertatu joera-marraren ekuazioa.

Balioen formatua aldatzeko (digitu esanguratsu gutxiago edo notazio zientifikoa erabiltzeko), hautatu ekuazioa diagraman, egin eskuineko klik laster-menua irekitzeko, eta aukeratu Formateatu joera-marraren ekuazioa - Zenbakiak.

Ekuazio lehenetsiak X erabiltzen du abzisen aldagai modura, eta f(x) ordenatuen aldagai gisa. Izen horiek aldatzeko, hautatu joera-marra, aukeratu Formatua - Formatu-hautapena - Mota eta sartu izenak X aldagaiaren izena eta Y aldagaiaren izena edizio-koadroetan.

Mugatze-koefizientea (R2) erakusteko, hautatu ekuazioa diagraman, egin eskuineko klik laster-menua irekitzeko, eta aukeratu Txertatu R2.

Ebakidura behartuta badago, R2 mugatze-koefizientea ez da kalkulatuko ebakidura askea kalkulatzen den modu berean. R2 balioak ezin dira konparatu ebakidura behartuarekin edo askearekin.

## Joera-marren kurba mota

Honako erregresio motak daude erabilgarri:

- Joera-marra lineala: erregresioa y=a∙x+b ekuazioaren bidez. b ebakidura behartu daiteke.

- Joera-marra polinomiala: erregresioa y=Σi(ai∙xi) ekuazioaren bidez. a0 ebakidura behartu daiteke. Polinomioaren gradua eman behar da (gutxienez 2).

- Joera-marra logaritmikoa: erregresioa y=a∙ln(x)+b ekuazioaren bidez.

- Joera-marra esponentziala: erregresioa y=b∙exp(a∙x) ekuazioaren bidez. Ekuazio hori hurrengoaren baliokidea da: y=b∙mx gehi m=exp(a). b ebakidura behartu daiteke.

- Joera-marra potentziala: erregresioa y=b∙xa ekuazioaren bidez.

- Batez besteko higikorreko joera-marra: batez besteko higikorra aurreko n Y baliorekin kalkulatzen da, n periodoa delarik. Ez dago ekuaziorik joera-marra honetarako.

## Murriztapenak

Joera-marra kalkulatzeko orduan, datu-bikoteek ondorengo balioak izan behar dituzte:

- Joera-marra logaritmikoa: X balio positiboak besterik ez dira kontuan hartzen.

- Joera-marra esponentziala: Y balio positiboak besterik ez dira kontuan hartzen, Y balio guztiak negatiboak direnean salbu: orduan, erregresioak y=-b∙exp(a∙x) ekuazioa jarraituko du.

- Joera-marra potentziala: X balio positiboak besterik ez dira kontuan hartzen; Y balio positiboak besterik ez dira kontuan hartzen, Y balio guztiak negatiboak direnean salbu: orduan, erregresioak y=-b∙xa ekuazioa jarraituko du.

Zure datuak eraldatu behar dituzu, beraz; onena da jatorrizko datuen kopiabatekin lan egitea eta kopiatutako datuak eraldatzea.

## Kalkulatu parametroak Calc-en

Halaber, parametroak kalkula ditzakezu Calc funtzioak erabiliz, ondoren adierazten den bezala.

### Erregresio linealaren ekuazioa

Erregresio linealaky=m*x+b ekuazioa jarraitzen du.

m = SLOPE(Data_Y;Data_X)

b = INTERCEPT(Data_Y ;Data_X)

Kalkulatu zehaztapen-koefizientea honela

r2 = RSQ(Y_datua;X_datua)

m, b eta r2 balioez gain, LINEST matrize-funtzioak estatistika gehigarriak ematen ditu erregresio-analisi baterako.

### Erregresio logaritmikoaren ekuazioa

Erregresio logaritmikoaky=a*ln(x)+b ekuazioa jarraitzen du.

a = SLOPE(Data_Y;LN(Data_X))

b = INTERCEPT(Data_Y ;LN(Data_X))

r2 = RSQ(Y_datua;LN(X_datua))

### Erregresio esponentzialaren ekuazioa

Joera-marra esponentzialetarako, eredu lineal batera transformatzen da. Kurbaren doitze optimoa eredu linealari lotuta egongo da eta emaitzak horren arabera interpretatuko dira.

Erregresio esponentzialak y=b*exp(a*x) edo y=b*mx ekuazioa jarraitzen du, hurrenez hurren ln(y)=ln(b)+a*x edoln(y)=ln(b)+ln(m)*x ekuazioetara transformatzen dena.

a = SLOPE(Data_Y;LN(Data_X))

Bigarren aldaerarako aldagaiak honela kalkulatzen dira:

m = EXP(SLOPE(LN(Data_Y);Data_X))

b = EXP(INTERCEPT(LN(Data_Y);Data_X))

Kalkulatu zehaztapen-koefizientea honela

r2 = RSQ(LN(Data_Y);Data_X)

m, b eta r2 balioez gain, LOGEST matrize-funtzioak estatistika gehigarriak ematen ditu erregresio-analisi baterako.

### Erregresio potentzialaren ekuazioa

Erregresio potentzialeko kurbetan, eredu lineal batera transformatzen dira. Erregresio potentzialak y=b*xa ekuazioa jarraitzen du eta ln(y)=ln(b)+a*ln(x) ekuaziora transformatzen da.

a = SLOPE(LN(Data_Y);LN(Data_X))

b = EXP(INTERCEPT(LN(Data_Y);LN(Data_X))

r2 = RSQ(LN(Data_Y);LN(Data_X))

### Erregresio polinomialaren ekuazioa

Erregresio polinomialeko kurben kasuan, eredu lineal batera transformatzen dira.

Sortu x, x2, x3, … , xn, y zutabeak dituen taula bat, nahi den n mailaraino.

Erabili =LINEST(Data_Y,Data_X) formula, x baliotik xn baliora arteko barruti osoa (goiburukorik gabe) Data_X gisa dituela.

LINEST irteeraren lehen errenkadak erregresio polinomialaren koefizienteak ditu, xn balioaren koefizientea ezkerreneko kokagunean duela.

LINEST irteeraren hirugarren errenkadako lehen elementua r2 balioa da. Ikusi LINEST funtzioa, hura nola erabili xeheago ikasteko eta gainerako irteera-parametroen azalpena ezagutzeko.

Erlazionatutako gaiak

X/Y errore-barrak

LINEST funtzioa

LOGEST funtzioa

SLOPE funtzioa

INTERCEPT funtzioa

RSQ funtzioa