Edukiak

# Objektuak konbinatzea eta formak sortzea

Konbinatutako marrazki-objektuak elkartutako objektuak bezala aritzen dira, salbuespen bakarra da taldean ezin zarela sartu objektu indibidualak editatzeko.

2D objektuak bakarrik konbina ditzakezu.

## 2D objektuak konbinatzeko:

1. Hautatu bi 2D objektu edo gehiago.

2. Aukeratu Forma - Konbinatu.

Taldeetan ez bezala, konbinatutako objektuek pilatze-ordenan azpi-azpian dagoen objektuaren propietateak hartzen dituzte. Konbinatutako objektuak bereiz ditzakezu, baina jatorrizko objektuaren propietateak galdu egingo dira.

Objektuak konbinatzean, zuloak agertzen dira objektuak gainjartzen diren lekuan.

Ilustrazioan, konbinatu gabeko objektuak ezkerrean agertzen dira, eta konbinatutakoak eskuinean.

## Formak sortzea

Formak eraiki ditzakezu Formak -Batu, kendu eta ebaki komandoak aplikatuz bi marrazki edo gehiagotan.

Forma-komandoak 2D objektuekin bakarrik erabil daitezke.

Sortutako formek pilatze-ordenan azpi-azpian dagoen objektuaren propietateak hartzen dituzte.

### Formak eraikitzeko:

1. Hautatu bi 2D objektu edo gehiago.

2. Aukeratu Forma eta honakoetako bat:

- Batu

- Kendu

- Ebaki.

### Forma-komandoak

Ondorengo ilustrazioetan, jatorrizko objektuak ezkerrean daude eta aldatutako formak eskuinean.

### Formak - Batu

Hautatutako objektuen area pilatze-ordenan azpi-azpian dagoen objektuaren areari gehitzen dio.

### Formak - Kendu

Hautatutako objektuen area pilatze-ordenan azpi-azpian dagoen objektuaren areatik kentzen du.

### Formak - Ebaki

Hautatutako objektuen gainjartze-areak forma berria sortzen du.

Gainjartzetik kanpo dagoen area kendu egiten da.

Erlazionatutako gaiak

Objektuak elkartzea